Manifestació feminista en rebuig de la convocatòria "Return of Kings"
Channel: Directa
Date: 2016-02-09

Redacció: Anna Celma
Audiovisuals: Lara Monrosi i Nacho Tudela 


Al vespre del passat dissabte 6 de febrer el grup ultramasclista Return of Kings tenia una cita sota l'Arc de Triomf de Barcelona. La pressió internacional feminista en contra d'aquest col·lectiu no només va evitar que es fessin aquestes trobades públiques, sinó que van forçar a l'impulsor d'aquesta acció, Roosh Valizadeh, a declarar al seu portal web que no podia "garantir la seguretat dels homes assistents a les reunions de les tribus" arreu del món. 

Malgrat aquesta desconvocatòria per part de Valizadeh, diversos col·lectius feministes de Barcelona van mantenir la concentració prevista per fer front a la possible reunió pública d'una tribu ultramasclista a la ciutat. Més de 200 persones van reunir-se sota l'Arc de Triomf per llegir un comunicat on advertien que la violència quotidiana que patien dones, lesbianes, trans, mariques, bisexuals, putes, i en definitiva, tothom no socialitzat com a home heterosexual, era tan gran i habitual que la por ja no les afectava i que no dubtarien a fer front a grups com les tribus ultramasclistes de Valizadeh. 

Notícia completa: https://directa.cat/